Αριθ. C 325/6 Επίσημη Εφημερίδα των Ευρωπαϊκών Κοινοτήτων 4.12,87 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση τέταρτης οδηγίας του Συμβουλίου περί των διατάξεων σχετικών με το θερινό ωράριο 
COM(87) 541 τελικό 
(Υποβληθείσα από την Επιτροπή στο Συμβούλιο σε συνεργασία με το Ευρωπαϊκό Κοινοβούλιο στις 
9Νοεμβρίου 1987) 
(87/C 325/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 100Α, 
την πρόταση της Επιτροπής, 
σε συνεργασία με το Ευρωπαϊκό Κοινοβούλιο, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η τρίτη οδηγία 84/634/ΕΟΚ του Συμβουλίου της 12ης 
Δεκεμβρίου 1984 περί διατάξεων σχετικών με το θερινό 
ωράριο ('), όπως τροποποιήθηκε τελευταία από την οδηγία 
85/582/ΕΟΚ (2), εισήγαγε κοινή ημερομηνία και ώρα σε όλη 
την Κοινότητα για την έναρξη της περιόδου της θερινής 
ώρας κατά τα έτη 1986, 1987 και 1988 και για τη λήξη της 
περιόδου της θερινής ώρας, για τα ίδια έτη, 'δύο διαφορε­
τικής ημερομηνίες, από τις οποίες η μία ίσχυε για τα κράτη 
μέλη εκτός της Ιρλανδίας και του Ηνωμένου Βασιλείου και 
η άλλη ίσχυε για την Ιρλανδία και το Ηνωμένο Βασίλειο' 
ότι το άρθρο 5 της εν λόγω οδηγίας προβλέπει ότι το Συμ­
βούλιο θα θεσπίσει πριν από την 1η Ιανουαρίου 1988 μετά 
από πρόταση της Επιτροπής, το σύστημα που θα εφαρμο­
στεί μετά το 1989 * 
ότι όλα τα δεδομένα που επιτρέπουν να αποφασισθεί ένας 
οριστικός κανόνας για τις διατάξεις σχετικά με την θερινή 
ώρα δεν είναι προς το παρόν διαθέσιμα' κατά συνέπεια οι 
παρούσες διατάξεις πρέπει να συνεχισθούν για το 1989" 
ότι πρέπει να καθοριστεί κοινή ημερομηνία και ώρα για την 
έναρξη της περιόδου της θερινής ώρας κατά το έτος αυτό οι 
οποίες θα ισχύουν για το σύνολο του κοινοτικού χώρου' 
ότι είναι χρήσιμο να διατηρηθούν προσωρινά μεταξύ των 
κρατών μελών εκτός της Ιρλανδίας και του Ηνωμένου Βασι­
λείου αφενός και της Ιρλανδίας και του Ηνωμένου Βασι­
λείου αφετέρου, δύο διαφορετικές ημερομηνίες τέλους της 
περιόδου της θερινής ώρας κατά το έτος αυτό' 
(') ΕΕ αριθ. L 331 της 19. 12. 1984, σ. 33. 
(2) ΕΕ αριθ. L 372 της 31. 12. 1985, σ. 38. ότι για γεωγραφικούς λόγους οι κοινές διατάξεις για το 
θερινό ωράριο ενδείκνυται να μην εφαρμόζονται στα υπερ­
πόντια εδάφη των κρατών μελών, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
Κατά την έννοια της παρούσας οδηγίας, ως «περίοδος 
θερινής ώρας» νοείται η περίοδος του έτους κατά τη διάρ­
κεια της οποίας η ώρα προηγείται κατά εξήντα λεπτά σε 
σχέση προς την ώρα του υπόλοιπου έτους. 
Άρθρο 2 
Τα κράτη μέλη λαμβάνουν τα αναγκαία μέτρα ώστε, σε 
κάθε κράτος μέλος, η περίοδος της θερινής ώρας για το έτος 
1989, να αρχίσει την τελευταία Κυριακή του Μαρτίου, στη 
1.00 το πρωί, διεθνή ώρα. 
Άρθρο 3 
Τα κράτη μέλη, εκτός από την Ιρλανδία και το Ηνωμένο 
Βασίλειο, λαμβάνουν τα αναγκαία μέτρα ώστε η περίοδος 
της θερινής ώρας να τελειώσει για το 1989, Κυριακή 24 Σε­
πτεμβρίου στη 1.00 το πρωί, διεθνή ώρα. 
Άρθρο 4 
Η Ιρλανδία και το Ηνωμένο Βασίλειο, λαμβάνουν τα ανα­
γκαία μέτρα ώστε η περίοδος της θερινής ώρας για το έτος 
1989 να τελειώσει την Κυριακή 22 Οκτωβρίου στη 1.00 το 
πρωί, διεθνή ώρα. 
Άρθρο 5 
Πριν από την 1η Ιανουαρίου 1989, το Συμβούλιο θα 
εγκρίνει, μετά από πρόταση της Επιτροπής, το καθεστώς 
που θα ισχύει από το 1990 και μετά. 
Άρθρο 6 
Η παρούσα οδηγία δεν εφαρμόζεται στα υπερπόντια εδάφη 
των κρατών μελών. 
Άρθρο 7 
Η παρούσα οδηγία απευθύνεται στα κράτη μέλη.